**A GRÁCIA ALAPFOKÚ MŰVÉSZETI ISKOLA SZAKMAI MUNKÁJÁNAK FENNTARTÓI ELLENŐRZÉSE ÉS ÉRTÉKELÉSE A 2012-2013-AS TANÉVBEN**

**Minőségirányítási programunkról** röviden:

A Grácia Alapfokú Művészeti Iskola minőségbiztosítását és irányítását az Iskola vezetősége, valamint tanáraiból álló bizottság végzi. Ebben a munkában rajtuk kívül részt vesz a szülői munkaközösség néhány tagja, a diákönkormányzat, valamint a fenntartó részéről figyelemmel kíséri a munkát a KFT vezetősége és a Felügyelő Bizottság is.

Célunk a magas szintű minőségi munka fenntartása és javítása minden tanszakon, ennek érdekében minden tagozatvezető elkészítette fejlesztési és végrehajtási tervét.

Elégedettségi méréseket terveztünk / kérdőívek összeállításával / a szülők, tanáraink, valamint tanítványaink körében, kikértük véleményüket a szakmai munkával, a demokratikus légkörrel, munkakörülményekkel, tanulási feltételekkel kapcsolatban. Örömmel állapíthattuk meg, hogy ezeknek a kérdőíveknek többnyire pozitív volt az eredménye, a megkérdezettek döntő többsége elégedett gyermeke fejlődésével, a munkakörülményekkel kapcsolatban, ugyanakkor sok értékes ötletet, javaslatot is kaptunk a továbblépés érdekében.

A tesztlapok összeállítását, értékelését az erre kijelölt pedagógusokból álló bizottság végezte, ennek alapján a további feladatok kijelölésében valamennyi kolléga és érintett képviselő résztvett.

* + - 1. *Tanszakok közötti együttműködés:*

Minden **telephelyünk** Győrben található, általános és középiskolákban, ez alól csak a budapesti telephelyünk, a Don Bosco Katolikus Általános Iskola kivétel. Az együttműködést főállású és óraadó tanáraink biztosítják, nem csupán egy-egy tanszakon belül, hanem tanszakok között is. Közös projektek, jelmez-és díszletkészítés előadásokhoz, táncbetétek betanítása színjátszóknak, egy-egy színpadi bemutató előkészítése különböző részterületeken az együttműködés példái.

* + - 1. *Az intézmény* ***jövőképe, minőségcélja****:*

A cél reális önismerettel bíró, pozitív értékrend alapján, egészséges életet élő, ismeretszerzésre nyitott tanulók nevelése, akik eligazodnak a mindenkori társadalmi elvárások között, és toleráns magatartást tanúsítanak a másság iránt.

A személyiségfejlesztés céljainak megvalósítása a tantestület és az iskola vezetőségének összehangolt, folyamatos és állandóan ellenőrzött tevékenységének eredménye, ezért szükséges a sűrű információcsere és tájékoztatás. Az órai munkán kívül a különböző iskolai rendezvényeken történő közvetlen vagy közvetett megfigyelések, valamint az országos és nemzetközi versenyeken zajló viselkedés, magatartás lehet megfelelő területe az információszerzésnek. Rendkívül érdekes megfigyelésekre tehetünk szert a növendékek személyiségének megnyilatkozásaival kapcsolatban a nyári továbbképzéseken és táborokban is.

* + - 1. *Országos szintű dokumentumok kidolgozásában való részvétel:*

Az intézmény igazgatója, Gellért Tünde részt vett a Magyar Divat-és Sporttánc Szövetség **versenyszabályzatának** megalkotásában és kidolgozásában, valamint a divattánc tanszak tantervi követelményrendszerének és tantervének megalkotásában.

*4.* ***Helyiség, felszerelés, eszköz****:*

Telephelyeinken és székhelyünkön igyekszünk biztosítani a jogszabályban foglaltakat. A helyiségeket kivétel nélkül béreljük, az eszközök nagy része saját tulajdonban van.

A kötelező eszközjegyzéken felül a képzőművészeti osztályok számos egyéb, speciális eszközökkel rendelkeznek a grafikai tantermekben és műtermekben. Táncosaink és színjátszóink számára több száz darabos jelmeztárat alakítottunk ki, ezen felül kellékek és díszletek készülnek számukra minden tanévben. A nemzetközi versenyek anyagát DVD-ken gyűjtjük évek óta, valamint oktató kazettákat is vásárolunk (Musical Theatre és Lyrical Jazz az USA-ból, Szigeti Oktávia oktató kazettája stb.).

*5. Vizsgabemutatók:*

Év végi vizsgabemutatóinkat a lehető legalkalmasabb helyszíneken rendezzük: a Bartók Béla Megyei Művelődési Központ kiállító termében tekinthető meg a képzőművészek kiállítása, a színházteremben pedig a táncosok vizsgakoncertje. A színjátszók a Petőfi Városi Ifjúsági Ház színháztermében adnak számot tudásukról. Budapesten a képzőművészeti kiállításokat a Don Bosco Katolikus Általános Iskola termeiben és folyosóin rendezzük meg, modern tánc tagozatos növendékeink pedig a Fővárosi Művelődési Ház színpadán adnak számot negyedévenkénti vizsgabemutatóikon tudásukról.

1. *Pedagógus munkakörben* alkalmazott megfelelő szakképzettséggel rendelkezők:

Intézményünkben összesen három főállású pedagógus munkakörben dolgozó kolléga tevékenykedik, mindegyiküknek megvan a megfelelő végzettsége (egyikük jelenleg GYES-en van). Egy részállású színjáték tanárunk van. Tanáraink összlétszáma: 10 fő (beleértve a tehetséggondozásban résztvevőket is). Mindenki rendelkezik megfelelő szakirányú végzettséggel. Tehát az arány száz százalékos.

*7. Részvétel továbbképzéseken:*

Nem tudunk **semmilyen akkreditált szakirányú továbbképzésekről** a saját szakterületünkön a művészetoktatásban. Ezért kénytelenek vagyunk saját magunk szervezni minden tanév kezdetét megelőzően, augusztus utolsó hetében minden tanszakunkon továbbképzést tartani országos hírű szakemberek bevonásával. A kötelező hétéves továbbképzés számunkra két év múlva lesz aktuális, 11 éve alakultunk, és a pedagógusaink is nemrég végeztek főiskolát.

**- Kitüntetésben részesült főállású tanárunk egy** van, Gellért Tünde, aki nívódíjas táncpedagógus, a sporttáncok mestere, „A tánc világáért – a világ táncáért” nemzetközi kitüntetés tulajdonosa. 2004-ben a Grácia táncosai és Gellért Tünde közösen kaptak egy nemzetközi kitüntetést az IDO-tól, amit eddig senki más nem kapott meg a világon: Team of the Year 2004 – a folyamatosan kiemelkedő szakmai munkáért és egyedülálló sikerességért.

* Országos, területi, regionális **tanulmányi verseny** szervezésében nem tudunk részt venni, nincs ezzel kapcsolatban információnk, országos divattánc versenyt rendezünk minden tavasszal.

Igyekszünk részt venni folyamatosan helyi és országos *pályázatokon*, több alkalommal sikerült táborozáshoz, kiállításhoz, vizsgakoncerthez, eszközök megvásárlásához támogatást nyernünk. Tehetséges tanulóink egyéni pályázatait is támogatjuk és elkészítjük.

Iskolánk tanárai azzal, hogy kijárnak a város különböző pontjain található intézményekbe, nagyban megkönnyítik nemcsak a gyerekek, de a szülők dolgát is. Ezzel is segítjük azt, hogy a gyerekek hasznosan tölthessék el szabadidejüket. Azzal pedig, hogy ezek a csoportok mégis nyitottak a máshonnan jövő tanulók számára, az integrációt segítjük. Tantervünkben kiemelt szerepet kap a közösségépítés, mivel a nappali iskolák egyre kevésbé tudják ezeket a feladatokat ellátni.

Az elkövetkező években továbbra is fontos lesz számunkra nemcsak a versenyeken való helytállás és a sikerélmény biztosítása a hozzánk járó tanulók számára, de az is, hogy megtanulják helyesen beosztani az idejüket, megtanuljanak küzdeni valamiért, és megtanuljanak együttműködve alkotni.

**Színjátszó tagozat**

Ebben az évben 4 osztállyal indult a színjátszó tagozat. Ebből az egyik inkább kísérleti jelleggel az Evangélikus Iskolában. Itt főleg játékos közösségépítés, valamint ön – és társismereti játékokkal telt az év. A cél az volt, hogy a gyerekek szeressenek járni és játszva fejlesszük figyelmüket és koncentrációs képességüket, valamint fantáziájukat.

Mivel ez kezdő csoport volt az elején ritkán – csupán kétszer tettünk óralátogatást (10.12-én és 11. 16-án), hiszen ilyenkor még nem alkalmas a csoport arra, hogy külső szem – a csoportvezetőén kívül – is ott legyen. Ilyenkor még egymással ismerkednek.

Ebben a csoportban idén nem született produkció, és ez kezdő csoport révén nem is volt igény és elvárás. A szülőknek a bemutató órán mind félévkor, mind év végén közös játékot szerveztünk, mert valljuk, hogy a legfontosabb, hogy a szülő ismét tudjon gyermekével közösen és önfeledten játszani. Jó volt látni a játék örömét a felnőttek arcán is.

A másik elsős osztályunk a Szín-Kódosok. Vezetőjük (szintén Frankó Kat)a azt találta ki, hogy minden hétre más kóddal lehet megérkezni a próbára. A kódot a gyerekek adják meg. Ez lehet bármilyen szó, mint például – taps, függöny vagy éppen mackófölső…

Ez a csoport is az év elején ismerkedett és játszani tanult. A csoport egy magyar népmesével készült, és sokat énekeltek is benne és hozzá. Ehhez úgy teremtődött meg a feltétel és a kedv, hogy például a Székes továbbülős játékot Kata úgy lassította hogy menet közben a gyerekek lassan énekelték a : Lassan jár a csiga-biga című dalt. Az állatok nyelvén tudó juhász című mesében egy fonal volt a fő összekötő. Ebből alakították ki a házat , a fát és ez láthatóan is a gyerekek ötletéből alakult ki.

Készültek a Kölyökkomédiások Fesztiváljára is, de sajnos az árvíz miatt ez a rendezvény elmaradt, ahogy ezen a hétvégén minden kulturális rendezvény a városunkban.

Ám a csoport láthatóan örömmel játszott és szerette a próbákat. Félévkor itt is közös játék volt a szülőkkel (02. 06.). Év végén pedig a darabbal lepték meg őket. (05.15.)

A csütörtökön próbáló **3 osztály** ebben az évben szintén nem a produkcióépítést tűzte ki célul, sokkal inkább a tréningezésre a mozgás és tánc tantárgyra helyzeték a hangsúlyt. Sok táncos koreográfiát tanultak, és ebből készítettek az év végére egy összeállítást. Még a gálánkon is bemutathatták a végén.

Kontakt gyakorlatok, koloncok, emelések. Ebben az igazgató is tevékenyen részt vett. (11.16. , 02. 08. , 03.08). De nem maradtak el a beszédtechnikai gyakorlatok sem. Weöres Sándor verseit ismételgették (Kellene kiskert, Őszi éjjel…), majd pedig erre kellett mozgás etüdöt kitalálni. Nem véletlen, hiszen Weöres Sándor versei igazi ritmusörömök.

Hiszen a mozgásszínház is színház, és ha már a Grácia AMI rendelkezik ilyen kiváló táncpedagógusokkal, természete,s hogy lehetőség van a közös munkára, ahogy a színjátszó tanárunk néhány éve besegített a Mulan című táncjátékunk színészi játékába.

Ez az év tehát ebben az osztályban az önképzésről és az erős csapatépítésről szólt, még az is elképzelhető hogy jövőre táncosztályként folytatják.

A 10. évfolyamos **Replay** csoport több, régebbi csoportból állt össze már két éve, és az idejáró színjátszósok nagy büszkeségünkre, valóban már 8-10 éve járnak már hozzánk.

Idén a csoportvezetőjük saját drámájával készülnek, melynek címe A halhatatlanság országa.

Februárban (02.11-12) téli tréninget tartottunk. A tréningen Gellért Tünde igazgató is részt vett, és érdekes volt figyelemmel kísérni azt a magas színvonalú és összeszedett, koncentrált munkát, ami már erre a csoportra jellemző. Ezért érdemes ilyen lehetőséget biztosítani ezeknek a fiataloknak, mert látjuk hogyan fejlődnek és nőnek fel a feladatokhoz. Önálló, improvizációkkal segítik a darab építését, óriási figyelemmel vannak egymás iránt, és hihetetlenül fűti őket a közös munka öröme. Káprázatos előadás született belőle.

A tréningen bizalom játékkal indítottak. Hosszasan játszottak vakvezetős játékokat, szobros és hanggyakorlatokkal folytatták. Majd szövegpróbáztak a darabhoz és a sorrendet memorizáltál. Az imporvizációkban már ötletek születtek a darabhoz. Az előadás fő tárgya egy vasalódeszka volt. Sok derültséget okozott, hogy mi lehet ez a tárgy még, és hogy hogyan lehetne használni. Majd a darab egy jelenetéhez táncos betétet találtak ki!

Más próbákon érdekes volt azt is megfigyelni (04.08.), hogy mennyire szeretnek beszélgetni, és hogy mennyi idő megy már el arra a próbából, hogy kicsit meghallgassák egymást. Különösen meg tudtak már nyílni így egy ilyen elfogadó csoportban.

A csoport az Országos Diákszínjátszó Fesztivál regionális döntőjén ezüst minősítést érdemelt (03.23.) illetve a Legötletesebb előadás díját kapta .

Remélem a következő évben szintén ilyen élményeket tudunk majd adni diákjainknak és a szülőknek is.

**Képző-és iparművészeti tagozat**

Ez a tagozat csak a budapesti telephelyünkön, a Don Bosco Katolikus Általános Iskolában működik. Óraadó tanáraink, Goda Rochard és Gubikné Rikassy Réka két osztályt vezetnek: egy előképző első és egy előképző második osztályt.

A tanév a minősítő testület óralátogatásával és helyszíni szemléjével kezdődött, amelyen iskolánk igazgatója, Gellért Tünde is személyesen részt vett. Gubikné Rikassy Barbara magas színvonalú óráján a téma a tündérek varázslatos világa volt. A tanárnő a társművészetek segítségével (versek és zene) arra készítette kis növendékeit, hogy tervezzenek a tündérek számára öltözéket és berendezési tárgyakat (például függönyt és szőnyeget).

Ebben a tanévben a jövő megalapozása volt a cél, ezt szolgálta a tanmenetek gondos kidolgozása (figyelemmel kísértük és jóváhagytuk), a félévi bemutató óra a szülőknek (ezen is részt vett az igazgató és a kft egyik tagja), valamint a tanév végi kiállítás, melyet a diáktársak és a szülők is megtekinthettek.

A cél a következő tanévre az osztályok számának növelése és a részvétel országos rajzpályázatokon.

**Modern tánc tagozat**

A *budapesti Don Bosco Katolikus Általános Iskolában* megkezdte ebben a tanévben működését a budapesti modern tánc tagozatunk is. Vér Hajnalka főállású táncpedagógusunk vezetésével négy osztályt indíthattunk, melyek negyedéves vizsgabemutatókon adtak tudásukról és fejlődésükről számot.

A tanév itt is a minősítő testület óralátogatásával és helyszíni szemléjével kezdődött, amelyen iskolánk igazgatója, Gellért Tünde is személyesen részt vett. Később természetesen a KFT egyik tagjával együtt a vizsgákon is megjelent, és meghívást adott át két kiemelkedő növendék számára a győri versenyzők nyári edzőtáborába. A budapesti tagozat saját edzőtáborát augusztus végén rendezte meg Budapesten.

A táncosok több alkalommal léptek fel ebben a tanévben a Don Bosco katolikus Általános Iskola ünnepélyein és egyéb rendezvényein, valamint bemutatkozhattak a magyar televízió karácsonyi programjában.

A távlati célok között szerepel egy ausztriai musical stúdióval való kapcsolatfelvétel közös projekt céljából, valamint szakmai továbbképzés tanáraink számára.

A győri telephelyeken a modern táncosokat Hergenrőder Jácint és Tóth Eszter főállású táncpedagógusok, Kozma Eszter óraadó és Gellért Tünde igazgató tanította. Az igazgató a kft egyik tagjával több alkalommal végzett az említett tanároknál óralátogatást, részt vett a félévi bemutató órán, amelyet a szülők számára rendeztek, valamint megtekintette a tanév végi vizsgabemutatót.

A versenyzők három alkalommal vettek részt hazai versenyen (ebből az egyiket az Iskola rendezte Győrben), valamint két alkalommal nemzetközi versenyen (Németországban Eyassu Vincze Barbara az ötödik, Vincze Márk a negyedik helyen végzett a világbajnokságon, míg Mihalicz Ivett a második, Lipovits Luca a negyedik, Mihalicz-Werner duó az első, Lipovits-Mihalicz duó a második lett Olaszországban a Világ Kupán).

A tanév végi vizsgaelőadást a Bartók Béla Megyei Művelődési Központ színháztermében rendeztük meg. Itt tanulóink számot adhattak az egész éves munkájukról,fejlődésükről, színpadi megjelenésükről. A vizsgabizottságba minden évben olyan szakembereket kérünk fel, akiknek véleménye megerősítheti további munkánkat, rávilágíthatnak esetleges hiányosságokra, iránymutatást kaphatnak tőlük kollégáink is további terveikhez. Tanév végi vizsgánkra William Fomin, Bombicz Barbara balettművészt, Kézér Gabriellát és Nagy Gráciát a Magyar Táncművészeti Főiskola tanárait, valamint Gerencsér Gabriellát, a Győri Tánc- és Képzőművészeti Iskola tanárát kértük fel eddig. Nagy elismeréssel nyilatkoztak tanulóink munkájáról, produkcióiról, elismerték magas színvonalú technikai felkészültségüket, amelyeket az országos és nemzetközi versenyek eredményei, valamint a bemutatók, fellépések sikerei is igazolnak. A „zsűritől” kapott vélemények megerősítettek minket abban, hogy jó úton haladunk tanítványaink képzésében, hiszen sokrétű képzést biztosítunk számukra, többféle stílussal és technikával ismerkedhetnek meg a tanév során.

**Edzőtábor:** Mint minden nyáron, 2013 nyarán is edzőtábori lehetőséget biztosítottunk táncosainknak 7 napra. Ebben a tanévben a nagyobbaknak Tatán, a kisebbeknek helyben, a Grácia Stúdióban bejárós tábort szerveztünk.

Tanulóikra - sok éves tapasztalatunk alapján elmondhatjuk – rendkívül pozitív hatással van a nyári tábor. A 7 napot közös élményekkel átélt csapat tagjai között a baráti szálak nagyon megerősödnek, sokkal jobban, közelebbről megismerik egymást, s ez is az egyik célunk. Olyan fiatalok is egymásra találnak, akik között korábban szinte semmilyen kapcsolat nem volt. Szinte bizonyos, hogy a tábor alatt újabb barátságok szövődnek. Ehhez a rendszeres önismereti tréningek is nagyban hozzájárulnak. Bátrabbá, nagyobb önbizalmúvá, nyitottabbá szeretnénk formálni őket az egy hét alatt. Ezen a nyáron az egészséges életmód és a környezetvédelem tekintetében is igyekeztünk többet tenni az eddigieknél. Nagy fejlődést várunk gyermekeink tánctudásában is. Az egy hét alatt többféle tánctechnikát, elemet, koreográfiát, táncstílust ismerhetnek meg, ezekből mindenki kiválaszthatja a számára legjobban tetszőt, legjobban illőt, amit a tábor befejezése után tovább tud fejleszteni. Az itt tanultak jó alapot adnak az új versenyszámok létrehozásához, bőven lesz választék a sok tanult elem közül. Másrészt a napi többszöri edzés kitartásra, fegyelemre neveli őket, rájönnek arra, hogy a tudásért, a sikerért keményen meg kell dolgozni. Ha netán közben kudarc éri őket, azon is át kell lendülni, s összeszorított foggal dolgozni tovább. Reméljük, tánctanáraink technikai tudása ismét jó példakép lesz a fiatalok előtt, s a mozgás szeretete is beléjük ivódik. Meghívott tanáraink voltak: Sinkó Réka, Szlizs Tamara, Varga istván és Bódi Bianka.

A hét folyamán folyamatosan adagoltuk számukra az egészséges táplálkozás, az egészséges életmód ismereteit, olyan ételeket készítettünk számukra, amelyek azon túl, hogy egészségesek, egyúttal ízletesek és finomak is, s jól pótolhatják az egészségtelen nassolást. Arra törekedtünk, hogy természetessé váljon a zöldség és gyümölcs fogyasztása, a ha egy kicsivel is kevesebb édességet, chipset, energia italt fogyasztanak ezentúl, már nem dolgoztunk hiába. Tata választásával ismét hazánk egy olyan kis szegletét szerettük volna megismertetni a gyerekekkel, ami természeti kincsekben és történelmi, építészeti emlékekben gazdag. Mivel a közelben Tatabányát és Vértesszőlőst is meg tudtuk mutatni, s megismerésükben aktív résztvevők voltak, hisz maguk tartották az idegenvezetést, várható hozadéka lesz a programnak a nemzeti identitás, a hazaszeretet erősödése, de ugyanakkor jártasabbá válnak az önálló kutatómunkában, fejlődik lényeglátásuk, beszédkészségük, talpraesettebbekké válnak. A junior korú gyerekeink színpadi táncot, ugrásokat, forgásokat, modern táncelemeket és koreográfiákat tanultak a táborban, a kisebbek pedig négy táncpedagógustól négy különféle táncstílust sajátíthattak el, és drámapedagógiai órákon vehettek részt.

Győr, 2013. augusztus 26.

*Zólyomi Péter*

ügyvezető igazgató